அளி வரும் மனத்தோர்க்கு எல்லாம் அரும் பத அமுதம் ஆனான்; ஒளி வரப் பிறந்தது ஒத்தான், உலகினுக்கு; ஒண்கணார்க்குத் தெளிவு அருங் களிப்பு நல்கும் தேம் பிழித் தேறல் ஒத்தான்.	113 ஆவி அங்கு அவன் அலால் மற்று இன்மையால், அனையன் நீங்க, காவி அம் கழனி நாடும், நகரமும், கலந்து வாழும் மா இயல் ஒண்கணாரும், மைந்தரும், வள்ளல் எய்த, ஓவியம் உயிர் பெற்றென்ன ஓங்கினர், உணர்வு பெற்றார்.	114 சுண்ணமும், சாந்தும், நெய்யும், சுரி வளை முத்தும், பூவும்,